SL Uradni list Evropske unije L 208/12

EVROPSKI GOSPODARSKI PROSTOR ODLOČBA NADZORNEGA ORGANA EFTA

št. 246/06/COL

z dne 6. septembra 2006

o spremembi seznama iz točke 39 dela 1.2 poglavja I Priloge I k Sporazumu EGP, ki navaja mejne kontrolne točke na Islandiji in na Norveškem, dogovorjene za veterinarske preglede živih živali in živalskih proizvodov iz tretjih držav, in o razveljavitvi Odločbe Nadzornega organa EFTA 86/02/COL z dne 24. maja 2002

NADZORNI ORGAN EFTA JE –

OB UPOŠTEVANJU Sporazuma o Evropskem gospodarskem prostoru (1) ter zlasti člena 109 in Protokola 1 k Sporazumu,

OB UPOŠTEVANJU Sporazuma med državami Efte o ustanovitvi nadzornega organa in sodišča (2) in zlasti člena 5(2)(d) in Protokola 1 k Sporazumu,

OB UPOŠTEVANJU točk 4(B)(1) in (3) ter točke (5)(b) uvodnega dela poglavja I Priloge I k Sporazumu EGP,

OB UPOŠTEVANJU akta iz točke 1.1.4 poglavja I Priloge I k Sporazumu EGP (Direktiva Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3)), kakor je bila spremenjena in prilagojena Sporazumu EGP s sektorskimi prilagoditvami iz Priloge I k navedenemu sporazumu, in zlasti člena 6(2) akta,

OB UPOŠTEVANJU akta iz točke 1.1.5 poglavja I Priloge I k Sporazumu EGP (Direktiva Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (4)), kakor je bila spremenjena in prilagojena Sporazumu EGP s sektorskimi prilagoditvami iz Priloge I k navedenemu sporazumu, in zlasti člena 6(4) akta,

OB UPOŠTEVANJU akta iz točke 1.2.111 poglavja I Priloge I Sporazumu EGP (Odločba Komisije 2001/812/ES z dne 21. novembra 2001 o zahtevah za odobritev mejnih kontrolnih točk, odgovornih za veterinarske preglede proizvodov, ki so vneseni v Skupnost iz tretjih držav (5)), kakor je bila spremenjena, in zlasti člena 3(5) akta,

KER je Nadzorni organ EFTA z Odločbo št. 352/99/COL z dne 16. decembra 1999 sestavil seznam mejnih kontrolnih točk (MKT) na Islandiji ter na Norveškem, dogovorjenih za veterinarske preglede proizvodov in živali iz tretjih držav,

KER je Nadzorni organ EFTA z Odločbo št. 86/02/COL z dne 24. maja 2002 razveljavil Odločbo Nadzornega organa EFTA št. 325/99/COL z dne 16. decembra in sestavil nov seznam mejnih kontrolnih točk na Islandiji ter na Norveškem, dogovorjenih za veterinarske preglede živih živali in živalskih proizvodov, vnesenih v Skupnost iz tretjih držav,

KER je islandska vlada zahtevala, da se mejne kontrolne točke v krajih Eskifjörður, Njarðvík in Siglufjörður umaknejo s seznama iz točke 39 dela 1.2 poglavja I Priloge I k Sporazumu EGP,

KER je norveška vlada zahtevala, da se mejni kontrolni točki v krajih Stavanger in Trondheim ter kontrolna središča v krajih Alta in Leirvika (v okviru MKT Hammerfest), Bud (v okviru MKT Kristiansund), Dåfjord in Lenangen (v okviru MKT Tromsø), Svartnes (v okviru MKT Vadsø) ter Gangstøvika (v okviru MKT Ålesund) umaknejo s seznama iz točke 39 dela 1.2 poglavja I Priloge I k Sporazumu EGP,

KER se opomba 20 iz Priloge k Odločbi št. 86/02/COL, ki je vključena v točko 39 dela 1.2 poglavja I Priloge I k Sporazumu EGP, glasi „Samo ribja moka (vključno s hrano za ribe)“,

KER je bilo oštevilčenje opomb posodobljeno in se opomba 16 Priloge k tej odločbi na zahtevo islandske vlade in norveške vlade nanaša le splošno na ribjo moko ter se torej glasi „Samo ribja moka“,

KER je Nadzorni organ EFTA s svojo Odločbo 05/06/COL predložil zadevo Veterinarskemu odboru Efte, ki pomaga Nadzornemu organu EFTA

KER je osnutek odločbe, predložene Veterinarskemu odboru Efte, ki pomaga Nadzornemu organu EFTA, vseboval predloge, da se doda novo kontrolno središče na Norveškem in novi dodatki h kategorizaciji nekaterih mejnih kontrolnih točk in kontrolnih središč na Norveškem ter na Islandiji,

KER, se v soglasju z Evropsko komisijo in po razpravah z Veterinarskim odborom Efte, ki pomaga Nadzornemu organu EFTA, zdi nujno, da se predlogi iz osnutka Odločbe, naj se doda novo kontrolno središče na Norveškem in novi dodatki h kategorizaciji nekaterih mejnih kontrolnih točk in kontrolnih središč na Norveškem ter na Islandiji, ne vključijo v končno odločbo, da bi se s tem zagotovila pravilna uporaba točke 4(B)(3) in točke 5 uvodnega dela poglavja I Priloge I k Sporazumu EGP –

SPREJEL NASLEDNJO ODLOČBO:

1. Veterinarske preglede živih živali in živalskih proizvodov, vnesenih na Islandijo in Norveško iz tretjih držav, opravljajo pristojni državni organi na dogovorjenih mejnih kontrolnih točkah, ki so navedene v Prilogi k tej odločbi.

2. Odločba Nadzornega organa EFTA št. 86/02/COL z dne 24. maja 2002 o posodobitvi prilagoditvenega besedila točke 39 dela 1.2 poglavja I Priloge I k Sporazumu EGP, ki navaja seznam mejnih kontrolnih točk na Islandiji in na Norveškem, dogovorjenih za veterinarske preglede živih živali in živalskih proizvodov iz tretjih držav, in o razveljavitvi Odločbe Nadzornega organa EFTA 325/99/COL z dne 16. decembra 1999 (6), se razveljavi.

3. Ta odločba začne veljati 6. septembra 2006.

4. Ta odločba je naslovljena na Islandijo in Norveško.

5. Ta odločba je verodostojna v angleškem jeziku.

V Bruslju, 6. septembra 2006. Za Nadzorni organ EFTA Bjørn T. GRYDELAND Predsednik Kristján A. STEFÁNSSON Član Kolegija

(1) V nadaljevanju „Sporazum EGP“.

(2) V nadaljevanju „Sporazum o nadzornem organu in sodišču“.

(3) UL L 24, 30.1.1998, str. 9.

(4) UL L 268, 24.9.1991, str. 56.

(5) UL L 306, 23.11.2001, str. 28.

(6) UL L 69, 13.3.2003, str. 31.